เรย์เซย์ มาโกะ

"*ฉันจะนอนจนกว่าจะเรียนจบเลย...*"
―มาโกะ ผู้ขี้เซา
เรย์เซย์ มาโกะ (Reizei Mako) เป็นหนึ่งในห้า**ตัวละครหลัก**ของสาวปิ๊ง ซิ่งแท๊งค์ เธอสังกัดทีมทีมเซนฉะโดของโรงเรียนสตรีโออาไรในฐานะ พลขับของ Panzer IV

## เกริ่นนำ

มาโกะเป็นนักเรียนมัธยมศึกษาชั้นปีที่ 2 (ตรงกับมัธยมศึกษาชั้นปีที่ 5 ของไทย) และเธอยังเป็นพลขับ Panzer IV ให้กับทีมอังโกะอีกด้วย

ซาโอริเคยบอกว่าเธอนั้นเป็นโรคความดันโลหิตต่ำซึ่งเป็นสาเหตุหลักที่ทำให้ตัวเธอนั้นไปโรงเรียนสายหรือแม้กระทั่งหลับในห้องเรียนเลยก็มี จากข้อมูลของ**โซโดโกะ**, มาโกะมาสาย 251 ครั้ง ขาดเรียน 12 ครั้งและลากิจ 5 ครั้ง

## ข้อมูลส่วนตัว

มาโกะเป็นผู้หญิงที่ตัวค่อนข้างเล็กและผอมบาง เธอมีผมสีดำและมีที่คาดผมสีขาว เธอมีดวงตาสีออกน้ำตาล และเรามักจะไม่ค่อยเห็นมาโกะใส่ชุดอื่นนอกจากชุดนักเรียนกับชุดเครื่องแบบเซนฉะโด

## อุปนิสัยของตัวละคร

มาโกะมีทาท่างของร่ายกายค่อนข้างเงียบขรึมจนบางครั้งดูเหมือนกับไร้ความรู้สึกไปเลยทีเดียว เธอยังกลัวความสูงและกลัวการถูกคุณยายของเธอ(**ฮิซาโกะ เรยเซย์**)ด่า (แต่ความจริงแล้วนั้นมาโกะรักยายของตัวเองมากๆ เพราะเป็นครอบครัวเพียงคนเดียวที่ยังเหลืออยู่ และสิ่งที่มาโกะต้องการหลังเรียนจบก็คือการกลับไปดูเเลคุณยายของตัวเอง) นอกจากนี้เธอยังกลัวผีอีกด้วย

เธอมักมีแนวคิดที่เป็นเหมือน ”ขวานผ่าซาก” (เช่น เหตุที่เธอเข้าเรียนเซนฉะโดเพราะหน่วยกิตของตัวเองล้วนๆ) และเธอยังเรียกโซโนะ มิโดริโกะว่า”โซโดโกะ” อีกด้วย

เธอมีปัญหาทางด้านสุขภาพ,ความดันโลหิตต่ำทำให้เธอเกลียดตอนเช้า และมีความเชื่อที่ว่า “มนุษย์ไม่สามารถตื่นก่อน 6 โมงเช้าได้”

แต่ถึงแม้ว่าเธอจะมีปัญหาเยอะดังที่กล่าวมา เธอก็เป็นคนที่หัวดีมาก เธอก็ยังคงเป็นนักเรียนที่เก่งที่สุดถึงแม้ว่าตัวเธอจะขาดเรียนก็ตาม และเรื่องเซนฉะโด เธอเองก็สามารถเข้าใจการขับรถถังได้ในพริบตาเดียวที่เธอเปิดอ่านคู่มือโดยที่เริ่มต้นจากศูนย์

## ภูมิหลังของตัวละคร

มาโกะเป็นเพื่อนสนิทกับ**ทาเคเบะ ซาโอริ(Takebe Saori)**และ**โซโนะ มิโดริโกะ(Sono Midoriko)** (ถึงแม้ว่าฝ่ายหลังจะไม่ได้คิดแบบนั้นก็ตาม) ตัวเธอเสียพ่อแม่ไปจากอุบัติเหตุตั้งแต่ตอนประถม ทำให้ยายของเธอที่เป็นครอบครัวเพียงคนเดียวที่เหลืออยู่ต้องคอยดูแลมานับแต่ตอนนั้น

ซาโอริเคยกล่าวว่าครั้งสุดท้ายที่มาโกะคุยแม่ของเธอเป็นการทะเลาะกัน ซึ่งตัวมาโกะไม่ได้มีโอกาสที่แม้แต่จะขอโทษแม่ของตัวเองเลย

ระหว่างการฝึกซ้อมที่จัดขึ้นโดย**โจโนะ อามิ(Chono Ami)** มาโกะนอนอยู่บริเวณตอไม้ก่อนจะถูก**นิชิซึมิ มิโฮะ**เตือนว่าอันตราย ระหว่างที่รถถังของพวกเธอกำลังจะข้ามสะพาน, ก็ถูกยิงเข้าอย่างจังจน**อิซึสึ ฮานะ**ที่เป็นพลขับ ณ ตอนนั้นหมดสติลง เหตุการณ์ที่ชุลมุนวุ่นวายทำให้มาโกะต้องกลายเป็นพลขับไปชั่วคราว และด้วยการนำทีมของมิโฮะทำให้ทีมของมาโกะสามารถเอาชนะในการฝึกซ้อมได้สำเร็จ แต่เพราะการพบกันชั่วครู่ทำให้มาโกะเลือกที่จะเดินจากเซนฉะโดไป ก่อนที่ซาโอริจะย้ำเตือนถึงหน่วยกิตให้เธอลำบากใจ และท้ายที่สุดเธอก็จำใจยอมเข้าร่วมเซนฉะโดกับพวกมิโฮะ โดยบอกไปว่าเป็นการตอบแทนสิ่งที่มิโฮะช่วยเธอเอาไว้ในเช้าวันนั้น

หลังจากการแข่งเซนฉะโดรอบแรกกับ**โรงเรียนสาธิตซอนเดอร์ส**จบลง, มาโกะได้รับข่าวร้ายจากทางโทรศัพท์ซึ่งแจ้งเธอมาว่าคุณยายของเธอล้มป่วย ต้องนอนที่โรงพยาบาล แถม ณ ตอนนั้นเรือขนส่งข้ามฝากก็หมดรอบไปแล้ว ตัวเธอตัดสินใจที่จะว่ายน้ำไป ก่อนที่เพื่อนร่วมทีมของเธอจะช่วยกันหยุดเอาไว้ หลังจากนั้นคนจาก**โรงเรียนสตรีคุโรโมริมิเนะ**ได้ยื่นมือเข้ามือช่วยโดยการขับเฮลิคอปเตอร์ไปส่งมาโกะให้ โดยมีซาโอริติดตามไปด้วย ภายหลังจากนั้นมิโฮะและคนอื่นๆได้ไปเยี่ยมยายของมาโกะที่โรงพยาบาล ซึ่งดูเหมือนว่าคุณยายจะสบายดีกว่าที่คิดและเธอก็ยังคงตะโกนด่าใส่มาโกะอย่างเคย หลังจากที่มาโกะออกจากห้องไป คุณยายก็ได้ขอบคุณเพื่อนๆของมาโกะที่ช่วยกันดูแลมาโกะให้

ในการแข่งรอบชิงชนะเลิศ, มาโกะแสดงทักษะที่ตัวเองมีอย่างเต็มที่ โดยการหลบกระสุนสังหารจากรถถังของ**นิชิซึมิ มาโฮะ**ได้ ก่อนที่จะใช้ทักษะเลี้ยวโค้งอย่างรวดเร็วเพื่อเข้าประชิด **Tiger I** และเผด็จศึกคราวนั้น

หลังจบการแข่ง, โซโดโกะลบประวัติการมาสายของมาโกะทุกอย่างทิ้งไป มาโกะไม่ลังเลที่จะเข้าไปกอดและขอบคุณเธอทันที แน่นอนว่าโซโดโกะอายจนต้องพยายามผลักมาโกะออกมา

ระหว่างการเดินขบวนฉลองชัยชนะของโออาไร ยายของมาโกะได้ออกมาเต้นพร้อมกับไม้เท้าให้มาโกะและเพื่อนของเธอได้เห็นและมันสามารถเรียกรอยยิ้มที่แสนหายากจากหลานของเธอได้

## เกร็ดความรู้เพิ่มเติม

* ชื่อของเธอ, **มาโกะ** มาจากคำว่า *มา(麻)*ซึ่งแปลได้ว่าเป็น”พืชชนิดหนึ่งที่คล้ายกับกัญชง”และ*โกะ (子)*ที่แปลว่า ”เด็ก”
* นามสกุลของเธอ,**เรย์เซย์**มาจากคำว่า **เรย์(冷)**แปลว่า “ความหนาวเย็น” และ **เซย์(泉)**แปลว่า “น้ำพุ” นอกจากนี้คำว่าเรย์เซย์ยังสามารถเล่นคำได้กับคำว่า lazy(เลซี่) ที่แปลว่า”ขี้เกียจ”อีกด้วย
* ดอกไม้ที่มาโกะชื่นชอบคือ **ดอกโอลีฟ** และรถถังที่เธอชอบคือ Panther รุ่น G
* มาโกะ เป็นตัวละครตัวที่ห้าของสาวปิ๊ง ซิ่งแท๊งค์ที่ได้รับการเพิ่มเสียงพูดอย่างเป็นทางการของเธอในเกม **World of Tank** ซึ่งเป็นการร่วมมือกันระหว่าง**Wargaming.net** และ **Girls und Panzer**
* วันเกิดของมาโกะคือวันที่ 1 กันยายน ซึ่งตรงกับเหตุการณ์ในประวัติศาสตร์เมื่อปี 1939 นั่นคือวันเริ่มต้น**แผนการกรณีสีขาว(Fall Weiss)** อันเป็นยุทธการที่จุดฉนวนให้เกิดสงครามโลกครั้งที่สอง
* ในอนิเมะภาคหลักตอนที่ 3, มาโกะได้เลือกวิชาพู่กันเป็นวิชาเลือกของตัวเธอ
* มีการเปิดเผยใน OVA ตอนที่ 3, ช่วงที่ทีมอังโกะได้ไปเดินชมส่วนต่างๆของเรือ ซึ่งมาโกะนั้นกลัวความสูง
* นอกจากนั้นในอนิเมะภาคหลักตอนที่ 7, ระหว่างที่ตามหาซาโอริและทีมกระต่ายบริเวณใต้ท้องเรือ มีการเผยว่าตัวเธอนั้นยังกลัวผีอีกด้วย
* ระหว่างการสอดแนมกับศึกปราฟด้า, เธอโดนโซโดโกะเรียกว่า “เรย์มาโกะ” เป็นการเอาคืนจากเจ้าตัว แต่อย่างไรก็ตามชื่อนี้โซโดโกะไม่ได้เรียกติดปาก และไม่ได้เรียกอีกเลยนับจากตอนนั้น
* มาโกะสามารถขับ Type 89 ได้หลังจากที่เธอเปิดอ่านคู่มืออย่างผ่านๆแค่ไม่กี่วินาที
* ใน Motto Love-Love Sakusen Desu!, เธอมักจะถูกนำไปเปรียบกับแมวเสมอ
* ใน drama CD ตอนที่ 3, มาโกะได้ไปเยี่ยมชมที่เรือโรงเรียนปราฟด้า
* มาโกะเป็นเพียงคนเดียวนอกจาก**คัทยูช่า**ที่ได้ขี่หลัง**นอนน่า**
* ในมังงะภาคหลัก,มาโกะดูจะมีอารมณ์ที่รุนแรงมากกว่าในอนิเนะเล็กน้อย
* มักจะมีการล้อเลียนกันว่าฮานะเป็นคนที่กินจุมากที่สุดในเรื่อง แต่ในอนิเมะเรามักจะเห็นมาโกะกินมากกว่าคนอื่นอยู่บ่อยครั้ง
* ในปัจฉิมบทตอนที่ 1, เมื่อโซโดโกะถูกจับตัวไปที่ใต้ท้องเรือ มาโกะเป็นคนเเรกที่วิ่งตาม โดยที่กล้องในมุมมองบุคคลที่หนึ่งนั่นก็คือมาโกะ